5. ΝΟΜΟΘΕΤ. ΔΙΑΤΑΓΜΑ υπ’ αριθ. 1334 της 19/23 Ιαν. 1973 (ΦΕΚ Α΄ 22) Περί τροποποιήσεως και συμπληρώσεως της περί Αποκαταστάσεως Κτηνοτρόφων Νομοθεσίας. ΄Αρθρ.1-2.-(Καταργήθηκαν από την παρ. 2 άρθρ. 18 Νόμ. 1734/16-26 Οκτ. 1987, ΦΕΚ Α΄ 189, κατωτ. σελ. 358). Δικαιώματα εκ του διαχωρισμού ΄Αρθρ.3.-1.Από της κυρώσεως του διαχωρισμού, η νομή επί των ατομικών κλήρων ή κλήρων μικρών ομάδων κτηνοτρόφων, περιέρχεται εις τους αναγεγραμμένους επί των κτηματολογικών πινάκων δικαιούχους, της κυριότητος του κτήματος ανηκούσης εις την κατά το άρθρ. 23 του αυτού Κώδικος Κοινότητα των Κτηνοτρόφων ή εις τον Συνεταιρισμόν Αποκαταστάσεως Ακτημόνων Μικρών Κτηνοτρόφων (Σ.Α.Α.Μ.Κ.). 2.Εις περίπτωσιν καθ’ ήν δεν καθίσταται δυνατή η συγκρότησις Σ.Α.Α.Μ.Κ., κατά την διάταξιν της παρ. 1 του άρθρ. 19 του Κ.Α.Κ η κυριότης παραμένει εις το Δημόσιον (Υπουργείον Εθνικής Οικονομίας). Περιεχόμενον παραχωρητηρίων ΄Αρθρ.4.-1.Επί των εκδιδομένων κατά τον διαχωρισμόν του κτήματος παραχωρητηρίων, αναγράφονται η Κοινότης ή ο Σ.Α.Α.Μ.Κ., εις όν παραχωρείται η κυριότης του κτήματος, οι κληρούχοι κτηνοτρόφοι δικαιούχοι νομής, το τεμάχιο ή τα τεμάχια εφ’ ών έκαστος έχει δικαίωμα νομής, εν περιπτώσει δε ομάδος κτηνοτρόφων, το ποσοστόν  της νομής εκάστου μέλους αυτής επί του τεμαχίου ή των τεμαχίων του κτήματος. 2.Εάν κατά τον οριστικόν διαχωρισμόν του κτήματος, οφείλεται εισέτι, τίμημα τούτο, μερίμνη της οικείας Δ/νσεως Γεωργίας, βεβαιούται συνολικώς εν τω παραχωρητηρίω και επιμερίζεται μεταξύ των κληρούχων, βαρυνομένων εφεξής ατομικώς διά του αναλογούντος εκάστω ποσοστού τιμήματος. 3.Διά το ως άνω οφειλόμενον υπό των κληρούχων συνολικόν τίμημα, εγγράφεται, δυνάμει του παρόντος, πρώτη υποθήκη υπέρ του Δημοσίου επί του κτηνοτροφικού κτήματος, του ανήκοντος εις τον Σ.Α.Α.Μ.Κ. ή την Κοινότητα. Η υποθήκη αύτη, μετά την πλήρη εξόφλησιν του χρέους, βεβαιουμένην υπό της οικείας Δ/νσεως Γεωργίας, εξαλείφεται μερίμνη του οικείου Σ.Α.Α.Μ.Κ. ή Κοινότητος. 4.Παραχωρητήρια εκδοθέντα ήδη βάσει των διατάξεων του Κ.Α.Κ., εφ’ όσον τα εις α αφορούν ταύτα κτηνοτροφικά κτήματα υπαχθούν εις τας περί διαχωρισμού διατάξεις του παρόντος, θεωρούνται από της κυρώσεως του διαχωρισμού των ως άκυρα, εκδιδομένων νέων τοιούτων, κατά τας διατάξεις του παρόντος. Η οικεία Δ/νσις Γεωργίας ενημερώνει περί τούτου τον αρμόδιον Υποθηκοφύλακα, ίνα προβή εις την οικείαν νέαν εγγραφήν εν τοις βιβλίοις μεταγραφών. ΄Αρθρ.5.-(Αντικαθίσταται το άρθρ. 27 του Κ.Δ. της 28/30 Οκτ. 1941, ανωτ. αριθ. 2). Μεταβολαί επί των κλήρων των κληρούχων ΄Αρθρ.6.-1.Πάσα διοικητική πράξις ή δικαστική απόφασις εκδιδομένη μετά την μεταγραφήν του παραχωρητηρίου, δι’ ής επέρχεται μεταβολή ως προς το πρόσωπον του δικαιούχου ή τον κλήρον αυτού, κοινοποιείται εις τον αρμόδιον Υποθηκοφύλακα προς ενημέρωσιν της μεταγραφής του παραχωρητηρίου τούτου. 2.Οσάκις, λόγω κληρονομικών διαδοχών, το καθορισθέν κατ’ αριθμόν κεφαλών ζώων δικαίωμα νομής του αρχικού κληρούχου, κατανεμόμενον ιδανικώς εις τους κληρονόμους του, κατά τας διατάξεις του υπό του άρθρ. 2 του παρόντος προβλεπομένου Β.Δ/τος, αντιστοιχεί, δια τινας εξ αυτών, εις αριθμόν κεφαλών μικρών ζώων κατώτερον των πεντήκοντα ή μεγάλων κατώτερον των δέκα, δύναται να εξαγοράζηται υπό των κληρονόμων του εκείνων, οίτινες έχουν αριθμόν κεφαλών μικρών ζώων ανώτερον των πεντήκοντα ή μεγάλων ανώτερον των δέκα. Προς τούτο απαιτείται αίτησις των τελευταίων τούτων ενώπιον του αρμοδίου κατά τόπον Ειρηνοδικείου, δικάζοντος κατά την διαδικασίαν του άρθρ. 682 και επόμενα  του Κώδικος Πολιτικής Δικονομίας. Εν τη αποφάσει του Ειρηνοδικείου, ορίζεται και η καταβλητέα αποζημίωσις προς τους λοιπούς κληρονόμους, καθοριζομένη βάσει της τρεχούσης αξίας των εξαγοραζομένων ιδανικών μεριδίων. Κατά της αποφάσεως του Ειρηνοδικείου επιτρέπεται έφεσις ενώπιον του Μονομελούς Πρωτοδικείου, μη επιτρεπομένης παραπομπής της υποθέσεως εις το Πολυμελές Πρωτοδικείον. Απαγόρευσις εκμισθώσεως, διαθέσεως ή διανομής των κλήρων ΄Αρθρ.7.-1.Επί ποινή απολύτου ακυρότητος της σχετικής δικαιοπραξίας, απαγορεύεται η υπό του Σ.Α.Α.Μ.Κ. ή των κληρούχων κτηνοτρόφων εκμίσθωσις, εκποίησις ή καθ’ οιονδήποτε τρόπον διάθεσις προς τρίτους των δικαιωμάτων βοσκής αυτών επί του κτηνοτροφικού κτήματος , ως και η μεταξύ των κληρούχων διανομή ή διαχωρισμός του κτηνοτροφικού κτήματος, κατά τρόπον διάφορον του από των αρμοδίων υπηρεσιών καθορισθέντος. 2.Κατ’ εξαίρεσιν των κατά την προηγουμένην παράγραφον, ως και των του άρθρ. 28 του Κ.Α.Κ. απαγορεύσεων, επιτρέπεται η λόγω προικός μεταβίβασις προς προικολήπτην, κατά κύριον επάγγελμα κτηνοτρόφον, ολοκλήρου του δικαιώματαος βοσκής επί του κτηνοτροφικού κλήρου ή του επ’ αυτού ιδανικού μεριδίου του προικοδότου. Η ως άνω ιδιότης του προικολήπτου βεβαιούται παρά της οικείας Διευθύνσεως Γεωργίας, της σχετικής βεβαιώσεως αποτελούσης παραστατικόν του συντασσομένου παρά του Συμβολαιογράφου προικοσυμφώνου. 3.Διά την κατά την προηγουμένην παράγραφον μεταβίβασιν     απαιτείται:    α)Να     έχη     εκδοθή     και (Αντί για τις σελ. 235-240,06) Σελ. 235(α) Τεύχος Θ112-Σελ. 19 Αποκατάσταση Κτηνοτρόφων 17.Β.ε.5 μεταγραφή το παραχωρητήριον του μεταβιβαζομένου κλήρου και β)να έχη εξοφληθή το υπό του προικοδότου οφειλόμενον προς το Δημόσιον τίμημα του μεταβιβαζομένου δικαιώματος βοσκής ή του επ’ αυτού ιδανικού μεριδίου του προικοδότου. 4.Συμβολαιογράφοι συντάσσοντες συμβόλαια κατά παράβασιν των ορισμών των προηγουμένων παραγράφων, ως και πας συμβαλλόμενος, τιμωρούνται δια των εν άρθρ. 215 του Αγροτικού Κώδικος προβλεπομένων ποινών. Οι Συμβολαιογράφοι υπέχουν προσθέτως και πειθαρχικήν ευθύνην κατά τας οικείας διατάξεις. Κωδικοποίησις Νομοθεσίας αποκαταστάσεως κτηνοτρόφων ΄Αρθρ.8.-(Καταργήθηκε από την παρ. 2 άρθρ. 18 Νόμ. 1734/16-26 Οκτ. 1987, ΦΕΚ Α΄189, κατωτ. σελ. 358). ΄Αρθρ.9.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως. 